"Onder die bestes is die eenvoudige en aandoenlike 'die nêrens-volkie' met sy tussenin-mense. Die twee soorte gedigte wat die beste indruk maak, is dié oor die bedreiging van Afrikaans en dié oor die 'nêrens-volkie' of die "'tussenin"-mense, soos Brown hulle noem. Party van hierdie tusseningedigte is roerend "- Die gedig kom uit Die Woudmaker (1998).
Hy is ook die skrywer van Gloei (1994) waaroor professor Flip Strydom - Hoof van Geletterdheid, Stigting Vir Afrikaans - in 'n skrywe van 15 Augustus 1995 aan Floris, die volgende te sê het: "U digbundel het werklik 'n koue wintersdag hier by die Stigting vir Afrikaans laat gloei! Op hierdie stadium wil ek net vir u sê dat dit vir my louter plesier was om u verse te lees. Dis heeltemal uniek in Afrikaans!"